b"\n_START_ARTICLE_\nTirahang opisyal\n_START_PARAGRAPH_\nAng tirahang opisyal ay ang kabahayang pag-aari ng Estado kung saan dito pinatitir\xc3\xa1 ang puno ng estado o puno ng pamahalaan habang ginagampanan niya ang kaniyang mga tungkulin habang siya'y nanunungkulan. _NEWLINE_Sa karamihan ng mga demokrasya ngayon, ang mga tirahang opisyal ay dating mga tirahan ng mga hari at prinsipe na ipinatayo upang gamitin sa kanilang pamumuno o pamamahala o para ito'y gamitin nilang pahingahan o bakasyunan. Mula pa noong unang panahon, ang mga naturang pamumuno ay may kaakibat na ritwal kaugnay sa kanilang katungkulan, na nangangailangan ng entourage ng mga makapangyarihan at mahahalagang panginoon, at kaparian. Ang mga ritwal na ito ay nangangailangan ng malalaking mga silid at kagamitang may kaugnayan sa seremonya ng puno ng estado._NEWLINE_Ang tirahan ng puno ng estado ay karaniwang nangangailangan ng mangangasiwa sa pamamahala (tanggapan o tauhan) sa pang-araw-araw na pagpapanatili ng kabahayan at paligid nito."